बात मद्रास की है। वहां घूमने आए एक सन्यासी सत्यानंद की स्टोक्स से भेंट हो गई। बात-बात में धार्मिक चर्चा शुरू हो गयी। बाद में यह चर्चा शास्त्रार्थ में बदल गई। स्वामी जी गीता के मर्मज्ञ थे। स्टोक्स ने स्वामी सत्यानंद को बाइबल के तत्वज्ञान को समझाने का प्रयास किया तो इधर स्वामी ने गीता दर्शन को स्टोक्स के समक्ष रखा। स्वामी के अकाट्य तर्कों से स्टोक्स बहुत प्रभावित हुए। उन्होंने दो टुक निर्णय लिया कि वह हिन्दू धर्म में दीक्षित होंगे। बाद में एक भव्य समारोह में स्टोक्स ने सपरिवार हिन्दू धर्म में दीक्षा ग्रहण की। दीक्षा ग्रहण करने के पश्चात सैमुअल एवांस स्टोक्स ने अपना नाम उन्हीं सन्यासी के नाम पर सत्यानंद स्टोक्स रख लिया। स्टोक्स ने कोटगढ़ में एक भव्य गीता मंदिर, थानेधार में सत्यानंद स्टोक्स कृषक सामुदाटिक भवन, प्रशीतनगृह के अतिरिक्त बागवानी केन्द्र की स्थापना की।